หุ้นใหญ่พยุงSETปิดบวก 4 จุด แนะจับตาครม.เล็งยืดพ.ร.ก.ฉุกเฉิน-มาตรการท่องเที่ยวสัปดาห์หน้า
หุ้นใหญ่พยุงSETปิดบวก 4 จุด แนะจับตาครม.เล็งยืดพ.ร.ก.ฉุกเฉิน-มาตรการท่องเที่ยวสัปดาห์หน้า โดยดัชนีปิดตลาดวันนี้ ที่ระดับ 1,330.34 จุด บวก 4.46 จุด หรือ 0.34% มูลค่าการซื้อขาย 4.72 หมื่นล้านบาท
26 มิ.ย. 2563

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,330.34 จุด บวก 4.46 จุด หรือ 0.34% มูลค่าการซื้อขาย 4.72 หมื่นล้านบาท 
10 หุ้นดันดัชนีวันนี้

ด้านนักวิเคราะห์ ระบุว่า ตลาดหุ้นไทยวันนี้ปรับตัวขึ้นได้ตาม Sentiment ตลาดหุ้นในภูมิภาคเอเชียที่ส่วนใหญ่จะบวกราว 1% โดยได้แรงหนุนจากดาวโจนส์ที่ปิดบวกเมื่อคืนที่ผ่านมา และมีความคาดหวังการฟื้นตัวทางเศรษฐกิจ แม้จะยังกังวลการแพร่ระบาดไวรัสโควิด-19 ระลอกสอง แต่ในเอเชียคงจะไม่แรงเท่าสหรัฐฯ อีกทั้งในเดือนก.ค.ไทยก็จะมีการผ่อนคลายล็อกดาวน์มากขึ้น
อย่างไรก็ดี ในช่วงบ่ายดัชนีฯได้ลดช่วงบวกลงตามดาวโจนส์ฟิวเจอร์สที่บ่ายนี้ได้ปรับตัวลงกว่า 100 จุด หลังมีกระแสข่าวจะยกเลิกโครงการประกันสุขภาพโอบามาแคร์ และวุฒิสภาสหรัฐฯผ่านร่างกฎหมายคว่ำบาตรแบงก์ทำธุรกรรมกับเจ้าหน้าที่จีนที่หนุนกฎหมายความมั่นคงแห่งชาติที่จีนพยายามบังคับใช้ในฮ่องกงด้วย รวมถึงยังรับแรงกดดันจากที่ธนาคารกลางสหรัฐ (เฟด) กำหนดให้ธนาคารรายใหญ่ของสหรัฐจะต้องกันเงินทุนสำรองไว้ที่ระดับปัจจุบันด้วยการระงับการซื้อหุ้นคืน และจำกัดการจ่ายเงินปันผล
ส่วนบ้านเราให้รอดูผลการประชุมคณะรัฐมนตรี (ครม.) ในเรื่องพ.ร.ก.การบริหารราชการในสถานการณ์ฉุกเฉินที่จะเสนอให้ยืดอายุออกไปอีก 1 เดือน และมาตรการท่องเที่ยวที่คาดว่าจะเข้าครม.ในสัปดาห์หน้า รวมทั้งในติดตามปัจจัยการเมืองในประเทศด้วย ส่วนนอกประเทศสัปดาห์หน้าให้ติดตามตัวเลขเศรษฐกิจของจีนทั้งในส่วนภาคอุตสาหกรรม และภาคการผลิต ซึ่งน่าจะออกมาดี และติดตามตัวเลขการจ้างงานของสหรัฐฯ
สำหรับแนวโน้มการลงทุนในสัปดาห์หน้า คาดว่าตลาดฯคงจะแกว่ง Sideway up พร้อมให้แนวรับ 1,300-1,310 จุด ส่วนแนวต้าน 1,350 จุด
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
GULF    มูลค่าการซื้อขาย  2,734.89 ล้านบาท  ปิดที่   37.50 บาท เพิ่มขึ้น  2.00 บาท
CPALL   มูลค่าการซื้อขาย  2,111.54 ล้านบาท  ปิดที่   67.50 บาท เพิ่มขึ้น  1.25 บาท
ADVANC  มูลค่าการซื้อขาย  1,556.74 ล้านบาท  ปิดที่  186.00 บาท ลดลง   1.50 บาท
KBANK   มูลค่าการซื้อขาย  1,449.13 ล้านบาท  ปิดที่   91.00 บาท ลดลง   1.25 บาท
AOT     มูลค่าการซื้อขาย  1,315.50 ล้านบาท  ปิดที่   59.00 บาท ราคาไม่เปลี่ยนแปลง
ตลาดหุ้นเอเชีย
